Petrs Čāslava

Petrs Čāslava (; dzimis ) ir bijušais čehu hokejists, aizsargs, Čehijas hokeja izlases dalībnieks.

 Spēlētāja karjera 
Profesionāļa karjeru Čāslava sāka 1997.—98. gada sezonā, kad aizvadīja savu debijas spēli Čehijas Ekstralīgas kluba HC Pardubice sastāvā. Tiesa, nostiprināties komandas rindās Petram izdevās vien piecas sezonas vēlāk, 2002.—03. gada sezonā. 2004.—05. gada sezonā Čāslava komandas sastāvā izcīnīja Čehijas čempiona titulu.

2007.—08. gada sezonu hokejists aizvadīja Krievijas Superlīgas kluba Čerepovecas "Severstal" sastāvā, taču tad atgriezās Pardubicē. 2009.—10. gada sezonas gaitā gan Čāslava pārcēlās uz Zviedrijas Elitsērijas klubu Timrå IK, taču 2010. gada vasarā pievienojās KHL vienībai Maskavas CSKA, tās rindās aizvadot nākamās divas sezonas. 2012.—13. un 2013.—14. gada sezonās spēlēja Čerepovecas "Severstal" sastāvā, 2013.—14. gada sezonā pildot arī komandas kapteiņa funkcijas.

2014. gada aprīlī noslēdza līgumu ar Čehijas Ekstralīgas vienību HC Pardubice.

Čehijas hokeja izlases sastāvā spēlējis sešos Pasaules čempionātos, 2010. gadā izcīnot zelta, bet 2011. un 2012. gados - bronzas medaļas.

 Ārējās saites 

Kategorija:1979. gadā dzimušie
Kategorija:Čehijas hokejisti
Kategorija:Čerepovecas "Severstal" spēlētāji
Kategorija:Maskavas CSKA spēlētāji
Kategorija:Čehijas Ekstralīgas čempioni
Kategorija:Vidusčehijas apgabalā dzimušie